CELEX: 32013D0443
Language: mt
Date: 2013-08-27 00:00:00
Title: 2013/443/UE: Deċiżjoni ta’ Implimentazzjoni tal-Kummissjoni tas- 27 ta’ Awwissu 2013 dwar ċerti miżuri protettivi relatati mal-influwenza avjarja b’patoġeniċità għolja tas-sottotip H7N7 fl-Italja inkluż l-istabbiliment ta’ żoni aktar ristretti u li tħassar id-Deċiżjoni ta’ Implimentazzjoni 2013/439/UE (notifikata bid-dokument C(2013) 5623)  Test b’relevanza għaż-ŻEE

29.8.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 230/20
               
            DEĊIŻJONI TA’ IMPLIMENTAZZJONI TAL-KUMMISSJONI
      tas-27 ta’ Awwissu 2013
      dwar ċerti miżuri protettivi relatati mal-influwenza avjarja b’patoġeniċità għolja tas-sottotip H7N7 fl-Italja inkluż l-istabbiliment ta’ żoni aktar ristretti u li tħassar id-Deċiżjoni ta’ Implimentazzjoni 2013/439/UE
      (notifikata bid-dokument C(2013) 5623)
      (It-test bit-Taljan biss huwa awtentiku)
      (Test b’relevanza għaż-ŻEE)
      (2013/443/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 89/662/KEE tal-11 ta’ Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b’mod partikolari l-Artikolu 9(4) tagħha,
      Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar l-iċċekkjar, veterinarju u żootekniku applikabbli għall-kummerċ intra-Kommunitarju ta’ ċertu annimali ħajjin u prodotti bil-ħsieb tat-tlestija tas-suq intern (2), u b’mod partikolari l-Artikolu 10(4) tagħha,
      Billi:
      
                  (1)
               
               
                  L-influwenza avjarja hi marda virali infettiva fl-għasafar, inklużi t-tjur. L-infezzjonijiet bil-viruses tal-influwenza avjarja fit-tjur tal-irziezet jikkawżaw żewġ forom ta’ dik il-marda li jingħarfu mill-virulenza tagħhom. Il-forma ta’ patoġeniċità baxxa ġeneralment tikkawża biss sintomi ħfief, filwaqt li l-forma ta’ patoġeniċità għolja twassal għal rati ferm għoljin ta’ mwiet fil-biċċa l-kbira tal-ispeċijiet tat-tjur tal-irziezet. Din il-marda jaf tħalli impatt qawwi fuq il-qligħ mit-trobbija tat-tjur tal-irziezet.
               
            
                  (2)
               
               
                  L-influwenza avjarja tinstab l-aktar fl-għasafar, iżda f’ċerti ċirkustanzi jaf ikun hemm infezzjonijiet ukoll fil-bnedmin minkejja li r-riskju hu ġeneralment baxx ħafna.
               
            
                  (3)
               
               
                  Jekk tfaqqa’ l-influwenza avjarja, hemm riskju li l-aġent tal-marda jixtered ma’ azjendi oħra fejn jinżammu t-tjur tal-irziezet jew għasafar oħra mrobbijin. Minħabba f’hekk, din tista’ tinfirex minn Stat Membru għal Stati Membri oħra jew għal pajjiżi terzi permezz ta’ kummerċ tat-tjur ħaj jew il-prodotti tiegħu.
               
            
                  (4)
               
               
                  Id-Direttiva tal-Kunsill 2005/94/KE (3) tistabbilixxi ċerti miżuri preventivi relatati mas-sorveljanza u s-sejbien kmieni tal-influwenza avjarja u l-miżuri minimi tal-kontroll li jridu jiġu applikati jekk tfaqqa’ din il-marda fit-tjur tal-irziezet jew f’għasafar oħra mrobbijin. Dik id-Direttiva tistipula li jitwaqqfu żoni ta’ protezzjoni u sorveljanza jekk tfaqqa’ influwenza avjarja b’patoġeniċità għolja.
               
            
                  (5)
               
               
                  Id-Direttiva tal-Kunsill 2009/158/KE (4) tistipula regoli għall-kummerċ fl-Unjoni f’dawk il-prodotti tal-konsum, inklużi ċ-ċertifikati veterinarji li għandhom jintużaw.
               
            
                  (6)
               
               
                  Wara n-notifika mingħand l-Italja dwar tifqigħa ta’ influwenza avjarja b’patoġeniċità għolja tas-sottotip H7N7 f’azjenda fil-komun ta’ Ostellato fil-provinċja ta’ Ferrara fir-reġjun tal-Emilia-Romagna fil-15 ta’ Awwissu 2013, il-Kummissjoni adottat Deċiżjoni ta’ Implimentazzjoni 2013/439/UE (5), li tistabbilixxi dispożizzjonijiet għal żoni ta’ protezzjoni u sorveljanza li jridu jiġu stabbiliti madwar il-post tat-tifqigħa.
               
            
                  (7)
               
               
                  Fil-21 ta’ Awwissu 2013 l-Italja nnotifikat bit-tieni tifqigħa tal-marda fil-komun ta’ Mordano fil-provinċja ta’ Bologna u fit-23 ta’ Awwissu 2013 bit-tielet tifqigħa tal-marda fil-komun ta’ Portomaggiore fil-provinċja ta’ Ferrara, it-tnejn li huma fir-Reġjun tal-Emilia-Romagna, u minnufih ħadet il-miżuri meħtieġa skont id-Direttiva 2005/94/KE, inkluż l-istabbiliment ta’ żoni ta’ protezzjoni, sorveljanza u aktar ristretti, li għandhom jiġu definiti fil-Partijiet A, B u C tal-Anness ta’ din id-Deċiżjoni.
               
            
                  (8)
               
               
                  Il-Kummissjoni eżaminat dawk il-miżuri b’kollaborazzjoni mal-Italja, u ħarġet sodisfatta li l-fruntieri ta’ dawk iż-żoni li stabbilixxiet l-awtorità kompetenti f’dak l-Istat Membru jinsabu ’l bogħod biżżejjed mill-azjenda proprja fejn ġiet konfermata t-tifqigħa.
               
            
                  (9)
               
               
                  Sabiex ikun evitat kull xkiel bla bżonn għall-kummerċ fl-Unjoni u jkunu evitati ostakoli mhux ġustifikati għall-kummerċ li jimponu pajjiżi terzi, hemm bżonn li dawn iż-żoni stabbiliti fl-Italja jiġu definiti malajr fil-livell tal-Unjoni u li jiġi stipulat li ebda konsenja tat-tjur ħaj, tjur lest biex ibid, flieles ta’ ġurnata u bajd għat-tfaqqis ma għandha tintbagħat minn dawk iż-żoni lejn Stati Membri oħra jew lejn pajjiżi terzi.
               
            
                  (10)
               
               
                  Il-flieles ta’ ġurnata joħolqu riskju negliġibbli li tixtered il-marda diment li, skont id-dispożizzjonijiet tal-Artikolu 30(c)(iii) it-tieni subparagrafu tad-Direttiva 2005/94/KE, dawn ikunu faqqsu minn bajd għat-tfaqqis li jkun ġej minn azjendi tat-tjur li jkunu jinsabu barra miż-żoni ta’ protezzjoni u sorveljanza u li l-post tat-tfaqqis tad-dispaċċ ikun jista’ jiżgura bil-loġistika u l-kundizzjonijiet ta’ ħidma tal-bijosigurtà tiegħu li ma sar ebda kuntatt bejn dak il-bajd u bajd għat-tfaqqis ieħor jew flieles ta’ ġurnata li jkunu ġejjin minn qatgħat tat-tjur fiż-żoni stabbiliti ta’ protezzjoni jew sorveljanza u li għalhekk ikollhom status ta’ saħħa differenti.
               
            
                  (11)
               
               
                  Il-bajd għat-tfaqqis joħloq l-istess riskju negliġibbli li tixtered il-marda diment li, skont id-dispożizzjonijiet tal-Artikolu 30(c)(iv) tad-Direttiva 2005/94/KE, dan ikun ġej minn azjendi li jkunu jinsabu barra miż-żoni ta’ protezzjoni u sorveljanza u li l-imballaġġ tagħhom ikun diżinfettat qabel id-dispaċċ lejn il-post għat-tfaqqis magħżul.
               
            
                  (12)
               
               
                  Għalhekk jixraq li l-awtorità kompetenti tal-Italja tawtorizza d-dispaċċ ta’ konsenji ta’ flieles ta’ ġurnata u bajd għat-tfaqqis miż-żoni ristretti l-oħra definiti f’din id-Deċiżjoni skont ir-rekwiżiti stabbiliti fid-Direttiva 2005/94/KE diment li l-Italja tkun innotifikat bil-miktub minn qabel u l-Istat Membru jew il-pajjiż terz ta’ destinazzjoni jkun ikkonferma li ftiehem bil-quddiem biex jirċievi dawn il-konsenji.
               
            
                  (13)
               
               
                  Sabiex tkun verifikata konformità mad-dispożizzjonijiet ta’ din id-Deċiżjoni, jixraq li ċ-ċertifikati veterinarji stipulati fid-Direttiva 2009/158/KE ikollhom referenza għal dan il-għan.
               
            
                  (14)
               
               
                  Għal raġunijiet ta’ ċarezza, id-Deċiżjoni ta’ Implimentazzjoni 2013/439/UE għandha titħassar.
               
            
                  (15)
               
               
                  Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      L-Italja għandha tiżgura li ż-żoni ta’ protezzjoni u sorveljanza u aktar ristretti stabbiliti skont l-Artikolu 16(1) u (4) tad-Direttiva 2005/94/KE għallinqas ikunu jinkludu ż-żoni elenkati fil-Partijiet A, B u C tal-Anness ta’ din id-Deċiżjoni.
      Artikolu 2
      1.   L-Italja għandha tiżgura li ebda konsenja ta’ tjur ħaj, tjur lest biex ibid, flieles ta’ ġurnata u bajd għat-tfaqqis ma jintbagħtu miż-żoni elenkati fil-Partijiet A, B u C tal-Anness lejn Stati Membri oħra jew pajjiżi terzi.
      2.   B’deroga mill-paragrafu 1, l-awtorità kompetenti tal-Italja tista’ awtorizza d-dispaċċ ta’ konsenji ta’ flieles ta’ ġurnata u bajd għat-tfaqqis miż-żoni elenkati fil-Parti C tal-Anness lejn Stati Membri oħra jew pajjiżi terzi diment li:
      
                  (a)
               
               
                  jiġu applikati l-miżuri stabbiliti fl-Artikolu 30(c)(iii) it-tieni subparagrafu u (iv) tad-Direttiva 2005/94/KE; u
               
            
                  (b)
               
               
                  l-awtorità kompetenti tal-Istat Membru jew tal-pajjiż terz ta’ destinazzjoni tkun ingħatat notifika bil-miktub bil-quddiem u timpenja ruħha li tirċievi konsenji ta’ flieles ta’ ġurnata u bajd għat-tfaqqis u li tinnotifika d-data tal-wasla tagħhom fl-azjenda ta’ destinazzjoni fit-territorju tagħha lill-awtorità kompetenti tal-Italja.
               
            3.   L-Italja għandha tiżgura li ċ-ċertifikati veterinarji li jakkumpanjaw il-konsenji msemmija fil-paragrafu 2 li jridu jintbagħtu lill-Istati Membri l-oħra, ikollhom il-kelmiet:
      
         “Il-konsenja tikkonforma mal-kundizzjonijiet tas-saħħa tal-annimali stipulati fid-Deċiżjoni ta’ Implimentazzjoni tal-Kummissjoni 2013/443/UE (*).
      
      Artikolu 3
      Id-Deċiżjoni ta’ Implimentazzjoni 2013/439/UE titħassar.
      Artikolu 4
      Din id-Deċiżjoni hija indirizzata lir-Repubblika Taljana.
      
         Magħmul fi Brussell, is-27 ta’ Awwissu 2013.
         
            
               Għall-Kummissjoni
            
            Tonio BORG
            
               Membru tal-Kummissjoni
            
         
      
      
         (1)  ĠU L 395, 30.12.1989, p. 13.
      
         (2)  ĠU L 224, 18.8.1990, p. 29.
      
         (3)  Id-Direttiva tal-Kunsill 2005/94/KE tal-20 ta’ Diċembru 2005 dwar miżuri Komunitarji għall-kontroll tal-influwenza tat-tjur (ĠU L 10, 14.1.2006, p. 16).
      
         (4)  Id-Direttiva tal-Kunsill 2009/158/KE tat-30 ta’ Novembru 2009 dwar il-kundizzjonijiet tas-saħħa ta’ bhejjem li jirregolaw il-kummerċ intra-Komunitarju, u l-importazzjoni ta’ tajr u bajd għat-tfaqqis minn pajjiżi terzi (ĠU L 343, 22.12.2009, p. 74).
      
         (5)  Id-Direttiva ta’ Implimentazzjoni tal-Kummissjoni 2013/439/UE tad-19 ta’ Awwissu 2013 dwar ċerti miżuri protettivi relatati mal-influwenza avjarja b’patoġeniċità għolja tas-sottotip H7N7 fl-Italja (ĠU L 223, 21.8.2013, p. 10).
      
         ANNESS
         IL-PARTI A
         Iż-żoni ta’ protezzjoni kif jissemma fl-Artikolu 1:
         
                     Kodiċi ISO tal-Pajjiż
                  
                  
                     Stat Membru
                  
                  
                     Kodiċi postali
                  
                  
                     Isem
                  
                  
                     Id-data sa meta applikabbli skont l-Artikolu 29 tad-Direttiva 2005/94/KE
                  
               
                     IT
                  
                  
                     L-Italja
                  
                  
                      
                  
                  
                     Żona li tinkludi l-komuni ta’:
                  
                  
                      
                  
               
                      
                  
                  
                      
                  
                  
                     44020
                  
                  
                     Ostellato
                  
                  
                     14.9.2013
                  
               
                      
                  
                  
                      
                  
                  
                     40027
                  
                  
                     Mordano
                  
                  
                     30.9.2013
                  
               
                     48010
                  
                  
                     Bagnara di Romagna
                  
               
                     40026
                  
                  
                     Parti mit-territorju tal-komun ta’ Imola li jinsab fil-lvant tat-triq statali 610 u fit-tramuntana tat-triq statali 9 “Via Emilia”.
                  
               
                     48027
                  
                  
                     Parti mit-territorju tal-komun ta’ Solarolo li jinsab fit-tramuntana tat-triq konnessjoni mal-awtostrada A14 lejn Ravenna.
                  
               
                      
                  
                  
                      
                  
                  
                     44015
                  
                  
                     Portomaggiore
                  
                  
                     18.9.2013
                  
               IL-PARTI B
         Iż-żoni ta’ sorveljanza kif jissemma fl-Artikolu 1:
         
                     Kodiċi ISO tal-Pajjiż
                  
                  
                     Stat Membru
                  
                  
                     Kodiċi postali
                  
                  
                     Isem
                  
                  
                     Id-data sa meta applikabbli skont l-Artikolu 31 tad-Direttiva 2005/94/KE
                  
               
                     IT
                  
                  
                     L-Italja
                  
                  
                      
                  
                  
                     Żona li tinkludi l-komuni ta’:
                  
                  
                      
                  
               
                      
                  
                  
                      
                  
                  
                     44011
                  
                  
                     Argenta
                  
                  
                     23.9.2013
                  
               
                     44022
                  
                  
                     Comacchio
                  
               
                     44027
                  
                  
                     Migliarino
                  
               
                     44020
                  
                  
                     Migliaro
                  
               
                     44015
                  
                  
                     Portomaggiore
                  
               
                     44039
                  
                  
                     Tresigallo
                  
               
                      
                  
                  
                      
                  
                  
                     48014
                  
                  
                     Castelbolognese
                  
                  
                     9.10.2013
                  
               
                     40023
                  
                  
                     Castelguelfo
                  
               
                     48017
                  
                  
                     Conselice
                  
               
                     48010
                  
                  
                     Cotignola
                  
               
                     48018
                  
                  
                     Faenza
                  
               
                     40026
                  
                  
                     Imola (il-bqija tal-komun)
                  
               
                     48022
                  
                  
                     Lugo
                  
               
                     48024
                  
                  
                     Massalombarda
                  
               
                     48020
                  
                  
                     Sant’Agata sul Santerno
                  
               
                     48027
                  
                  
                     Solarolo (il-bqija tal-komuni)
                  
               
                      
                  
                  
                      
                  
                  
                     44020
                  
                  
                     Masi Torello
                  
                  
                     27.9.2013
                  
               
                     44123
                  
                  
                     Parti mit-territorju tal-komun ta’ Ferrara li jinsab fil-lvant tat-triq statali 15 “Via Pomposa” u t-triq ewlenija “Via Ponte Assa”.
                  
               IL-PARTI C
         Iż-żoni aktar ristretti kif jissemma fl-Artikolu 1:
         
                     Kodiċi ISO tal-Pajjiż
                  
                  
                     Stat Membru
                  
                  
                     Kodiċi postali
                  
                  
                     Isem
                  
                  
                     Id-data sa meta applikabbli l-miżuri
                  
               
                     IT
                  
                  
                     L-Italja
                  
                  
                      
                  
                  
                     Żona li tinkludi l-komuni ta’:
                  
                  
                      
                  
               
                      
                  
                  
                      
                  
                  
                     48011
                  
                  
                     Alfonsine
                  
                  
                     11.9.2013
                  
               
                     29002
                  
                  
                     Ariano nel Polesine
                  
               
                     39002
                  
                  
                     Bagnacavallo
                  
               
                     38002
                  
                  
                     Berra
                  
               
                     40003
                  
                  
                     Brisighella
                  
               
                     39004
                  
                  
                     Bertinoro
                  
               
                     39005
                  
                  
                     Casola Valsenio
                  
               
                     40005
                  
                  
                     Castrocaro Terme e Terra del Sole
                  
               
                     39007
                  
                  
                     Cervia
                  
               
                     40007
                  
                  
                     Cesena
                  
               
                     40008
                  
                  
                     Cesenatico
                  
               
                     38005
                  
                  
                     Codigoro
                  
               
                     29017
                  
                  
                     Corbola
                  
               
                     40011
                  
                  
                     Dovadola
                  
               
                     40013
                  
                  
                     Forlimpopoli
                  
               
                     40012
                  
                  
                     Forlì
                  
               
                     39011
                  
                  
                     Fusignano
                  
               
                     40015
                  
                  
                     Gambettola
                  
               
                     40016
                  
                  
                     Gatteo
                  
               
                     38025
                  
                  
                     Goro
                  
               
                     38010
                  
                  
                     Jolanda di Savoia
                  
               
                     38011
                  
                  
                     Lagosanto
                  
               
                     40018
                  
                  
                     Longiano
                  
               
                     38013
                  
                  
                     Massa Fiscaglia
                  
               
                     40019
                  
                  
                     Meldola
                  
               
                     38014
                  
                  
                     Mesola
                  
               
                     40022
                  
                  
                     Modigliana
                  
               
                     29034
                  
                  
                     Papozze
                  
               
                     29039
                  
                  
                     Porto Tolle
                  
               
                     29052
                  
                  
                     Porto Viro
                  
               
                     40032
                  
                  
                     Predappio
                  
               
                     39014
                  
                  
                     Ravenna
                  
               
                     39015
                  
                  
                     Riolo Terme
                  
               
                     39016
                  
                  
                     Russi
                  
               
                     40041
                  
                  
                     San Mauro Pascoli
                  
               
                     40045
                  
                  
                     Savignano sul Rubicone
                  
               
                     29046
                  
                  
                     Taglio di Po